ประกาศกรมเจ้าท่าประกาศกรมเจ้าท่าที่ ๒๒/๒๕๖๐เรื่องการจัดทำเครื่องหมายอัตลักษณ์ประจำเรือประมงขนาดตั้งแต่ ๑๐ ตันกรอสขึ้นไป[๑] เพื่อให้การแก้ไขปัญหาการทำประมงผิดกฎหมายขาดการรายงานและไร้การควบคุมเป็นไปอย่างมีประสิทธิภาพและสามารถแก้ไขปัญหาได้อย่างยั่งยืน กรมเจ้าท่าจึงได้กำหนดให้จัดทำเครื่องหมายอัตลักษณ์ประจำเรือประมงขนาดตั้งแต่๑๐ ตันกรอสขึ้นไป เพื่อประโยชน์ในการจำแนกตัวเรือการยืนยันตัวเรือตลอดจนการตรวจสอบยืนยันเรือประมงได้อย่างถูกต้อง และเทียบเคียงเป็นไปตามมาตรฐานระหว่างประเทศจึงได้ออกประกาศไว้ดังนี้๑.ให้เจ้าของเรือหรือผู้ครอบครองเรือประมงที่มีทะเบียนเรือและมีใบอนุญาตที่มีขนาดเรือตั้งแต่๑๐ ตันกรอสขึ้นไปยื่นคำร้องเพื่อขอจัดทำเครื่องหมายอัตลักษณ์ประจำเรือประมงขนาดตั้งแต่ ๑๐ตันกรอสขึ้นไปต่อผู้อำนวยการสำนักมาตรฐานเรือ กรมเจ้าท่า หรือ ผู้อำนวยการสำนักงานเจ้าท่าภูมิภาคสาขาที่เรือประมงลำนั้นจอดหรือใช้งานอยู่ในพื้นที่ที่รับผิดชอบภายใน ๙๐ วันนับจากวันที่ประกาศนี้ โดยให้ยื่นคำร้องด้วยแบบ ก.๕ตามแบบพิมพ์ของกรมเจ้าท่า เป็นรายลำ พร้อมด้วยเอกสารหลักฐานดังนี้(๑)สำเนาใบทะเบียนเรือไทย(๒)สำเนาใบอนุญาตใช้เรือ(๓)สำเนาบัตรประชาชนเจ้าของเรือหรือผู้ครอบครองเรือ(๔)สำเนาใบอนุญาตทำการประมง (ถ้ามี)(๕)หนังสือมอบอำนาจ และสำเนาบัตรประชาชนผู้มอบอำนาจและผู้รับมอบอำนาจ (ถ้ามี)๒.ให้เจ้าพนักงานตรวจเรือจัดทำเครื่องหมายอัตลักษณ์ประจำเรือประมงโดยดำเนินการให้ครบถ้วนตามขั้นตอนดังนี้(๑) ตรวจสอบชื่อเรือหมายเลขทะเบียนเรือว่าได้ดำเนินการจัดทำไว้ ณ บริเวณหัวเรือ กราบซ้าย กราบขวาไว้อย่างถูกต้อง(๒)บันทึกภาพถ่ายตัวเรือเต็มลำ และบันทึกภาพถ่ายหัวเรือ ด้านใดด้านหนึ่งซึ่งสามารถมองเห็นหมายเลขทะเบียนเรือและชื่อเรือที่จัดทำไว้อย่างชัดเจน(๓) วัดขนาดความยาวตลอดลำ ความยาวฉากความกว้างและความลึกของเรือประมง(๔)ตรวจสอบเครื่องจักรใหญ่ ชื่อเครื่องจักรใหญ่ ชนิด จำนวนสูบ กำลังเครื่องยนต์ และหมายเลขเครื่องจักรใหญ่(๕)ตอกเครื่องหมายอัตลักษณ์ประจำเรือไว้ในตำแหน่งบริเวณหัวเรือด้านในกราบขวาหรือซ้ายตามความเหมาะสมในกรณีเรือมีเก๋งให้ตอกเครื่องหมายอัตลักษณ์เพิ่มบริเวณขื่อภายในเก๋งตามความเหมาะสมและบันทึกภาพถ่ายเครื่องหมายและตำแหน่งที่ตอกเครื่องหมาย๓.ให้เจ้าพนักงานตรวจเรือบันทึกข้อมูลการจัดทำเครื่องหมายอัตลักษณ์ประจำเรือประมงในข้อ ๒ลงในระบบฐานข้อมูลระบบการรายงานผลการตรวจสอบยืนยันตัวตนของเรือประมงที่กรมเจ้าท่าได้จัดไว้ให้แล้วเสร็จภายใน๗ วันทำการนับจากวันที่เสร็จสิ้นการทำเครื่องหมายอัตลักษณ์ประจำเรือของเรือลำนั้นๆ๔.เจ้าของเรือหรือผู้มีส่วนเกี่ยวข้องสามารถตรวจสอบข้อมูลเรือประมงที่ได้จัดทำเครื่องหมายอัตลักษณ์ประจำเรือประมงแล้วเสร็จได้จากเว็บไซต์กรมเจ้าท่า ๕.เรือประมงที่จัดทำเครื่องหมายอัตลักษณ์ประจำเรือไว้แล้วและทะเบียนเรือนั้นยังมีผลใช้งานอยู่ ให้เจ้าของเรือหรือผู้ควบคุมเรือรักษาเครื่องหมายดังกล่าวให้ถาวรอยู่เสมอจะเปลี่ยนแปลงหรือปิดบังไม่ได้ หากมีเหตุจำเป็นที่ทำให้เครื่องหมายดังกล่าวลบเลือนให้เจ้าของเรือหรือผู้ควบคุมเรือแจ้งต่อสำนักมาตรฐานเรือ กรมเจ้าท่าหรือสำนักงานเจ้าท่าภูมิภาคสาขาในพื้นที่ที่เรือลำนั้นจอดหรือใช้งานอยู่ทั้งนี้ หากพบการกระทำละเมิดฝ่าฝืนดังกล่าวและพิสูจน์ได้ว่าเรือลำนั้นจงใจกระทำการเปลี่ยนแปลงแก้ไขเครื่องหมายอัตลักษณ์ประจำเรือให้เจ้าพนักงานตรวจเรืองดเว้นการออกใบสำคัญรับรองการตรวจเรือเพื่อต่อใบอนุญาตใช้เรือแก่เรือลำนั้นและรายงานผลการตรวจสอบการละเมิดฝ่าฝืนต่อผู้อำนวยการสำนักงานเจ้าท่าภูมิภาคสาขาต่อไป๖.ในกรณีที่เรือประมงไม่มาดำเนินการขอจัดทำเครื่องหมายอัตลักษณ์ประจำเรือประมงภายในระยะเวลาที่กำหนดตามประกาศนี้ให้ถือว่าเรือลำนั้นเป็นกลุ่มเรือที่ต้องเฝ้าระวังและต้องตรวจติดตามอย่างต่อเนื่องจึงประกาศมาเพื่อทราบทั่วกันประกาศ ณ วันที่ ๑๕กุมภาพันธ์ พ.ศ. ๒๕๖๐ศรศักดิ์ แสนสมบัติอธิบดีกรมเจ้าท่าภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๑๗/๑๐ เมษายน ๒๕๖๐